cyanic-selkie/wikianc huggingface dataset:
Γιάννης Αϊβάζης
Τηλεόραση
Το 2005, έχοντας τελειώσει τη δραματική σχολή, πέρασε από casting για τη συμμετοχή του σε κάποια σειρά. Τελικά έκανε το τηλεοπτικό του ντεμπούτο στο "Κόκκινο Δωμάτιο" του Αλέξανδρου Ρήγα παίζοντας σε μία ιστορία της σειράς μαζί με την Ελένη Ράντου. Την ίδια σεζόν συμμετείχε στο βασικό καστ της κωμικής σειράς "Οδός Παραδείσου 7" παίζοντας μεταξύ άλλων με τους Γιώργο Κωνσταντίνου, Κώστα Σπυρόπουλο και Ελένη Γερασιμίδου.
Τη σεζόν 2006-2007 είχε πρωταγωνιστικό ρόλο σε δύο σειρές. Αρχικά εντάχθηκε στο καστ της καθημερινής σειράς "Έρωτας" ενώ είχε έναν από τους πρωταγωνιστικούς ρόλους στη σειρά της Κάκιας Ιγερινού "Καθρέφτη καθρεφτάκι μου" με πρωταγωνιστή τον Θανάση Βέγγο. Ακόμη έκανε μία guest εμφάνιση στον δεύτερο κύκλο της σειράς "Πενήντα Πενήντα". Την επόμενη σεζόν πρωταγωνίστησε στη δραματική σειρά του Μανούσου Μανουσάκη "Φάρος" μαζί με τους Μέμο Μπεγνή και Μαριλίτα Λαμπροπούλου. Επιπλέον, έπαιξε σε κάποια επεισόδια των σειρών "Σε είδα" και "Αληθινοί Έρωτες". Την περίοδο 2008-2009 έπαιξε σε μία ιστορία της σειράς "Επτά Θανάσιμες Πεθερές" ενώ συμμετείχε και στη σειρά "Λόλα". Ακόμη είχε έναν από τους πρωταγωνιστικούς ρόλους στην κωμική σειρά "Όλα στον αέρα".
Τη σεζόν 2009-2010 έκανε την πρώτη του απόπειρα ως παρουσιαστής αναλαμβάνοντας την παρουσίαση του τέταρτου κύκλου του reality επιβίωσης Survivor Greece. Το όνομα του κύκλου αυτού ήταν Παταγονία: Η άκρη του κόσμου ενώ για τις ανάγκες των γυρισμάτων εγκαταστάθηκε για τρεις περίπου μήνες στην Παταγονία. Τη σεζόν 2012-2013 έλαβε μέρος στον τρίτο κύκλο του χορευτικού show "Dancing with the stars" στον AΝΤ1 καταλαμβάνοντας την 11η θέση. Το 2016 παρουσίασε μαζί με την Όλγα Λαφαζάνη την πρωινή ψυχαγωγική εκπομπή "Πρωϊνούλι" στο epsilontv από τον Μάιο μέχρι και τον Αύγουστο.
Επέστρεψε τηλεοπτικά ως ηθοποιός μετά από απουσία δύο χρόνων τη σεζόν 2016-2017 πρωταγωνιστώντας στη σειρά "Ζωή μου" μαζί με την Κατερίνα Γερονικολού και τον Γιώργο Χρανιώτη. Ακόμη έκανε μία guest εμφάνιση στη σειρά "Η μαμά λείπει ταξίδι για δουλειές". Τον Σεπτέμβριο του 2017 έλαβε μέρος ως παίκτης στο reality επιβίωσης "Survival Secret" αποχωρώντας οικειοθελώς τον Νοέμβριο. Το 2018 έπαιξε σε μία ιστορία της σειράς του Δημήτρη Αρβανίτη "Έγκλημα και Πάθος".
Κινηματογράφος
Στον κινηματογράφο έχει λάβει μέρος στις ταινίες "Μέχρι το τέλος"(2013), "Ουζερί Τσιτσάνης"(2015), "Bachelor"(2016) και "Dream of a shadow"(2016).
Σκηνοθεσία
Στο θέατρο πέρα της παρουσίας του ως ηθοποιός έχει αναλάβει τη σκηνοθεσία παραστάσεων. Πιο συγκεκριμένα το 2014 σκηνοθέτησε την παράσταση "Άνω... Κάτω" ενώ στην ίδια παράσταση είχε και πρωταγωνιστικό ρόλο παίζοντας μαζί με την Μαρία Κορινθίου, το 2015 το έργο "Φαίδων, ο ξεχωριστός μου αδερφός" στο θέατρο Broadway, το 2017 ανέλαβε τη σκηνοθεσία θεατρικού έργου "Ο κύκλος" του Δημήτρη Μητρόπουλου ,το 2019 στο θέατρο Alhambra το μονόλογο "Τζορνταν" και το 2020 την παράσταση "Κι εγώ σ'αγαπώ". Το 2017 ήταν επικεφαλής της Ερασιτεχνικής Σκηνής του ΔΗ.ΠΕΘΕ Ρούμελης.
Το 2022 σκηνοθέτησε την ταινία Abyss In, (Άβυσσος Μέσα) μια παραγωγή της Aikor Productions με πρωταγωνιστή τον Σταύρος Παρχαρίδης. Η ταινία έκανε πρεμίερα προβολής στο Global Nonviolent FilmFestival''' όπου απέσπασε 4 βραβεία. Τον Νοέμβριο του 2022, η ταινία συμμετείχε και στο 17ο Διεθνές Φεστιβάλ Κινηματογράφου Κύπρου.
Προσωπική Ζωή
Τον Ιανουάριο του 2008 ξεκίνησε τη σχέση του με την επίσης ηθοποιό Μαρία Κορινθίου και λίγους μήνες αργότερα, στις 18 Νοεμβρίου 2008, γεννήθηκε η κόρη τους, Ισμήνη. Το ζευγάρι παντρεύτηκε στις 15 Σεπτεμβρίου 2010 στην Ανάβυσσο.
Παραπομπές
Κατηγορία:Έλληνες άνδρες ηθοποιοί τηλεόρασης Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου
Ευφορβία η μυρσινίτης
H Ευφορβία η μυρσινίτης (Euphorbia myrsinites), ανήκει στην οικογένεια Euphorbiaceae (Ευφορβιοειδή), με τα περισσότερα είδη να χαρακτηρίζονται από την ύπαρξη γαλακτώδους χυμού, ο οποίος τις περισσότερες φορές είναι δηλητηριώδης. Κατανέμεται στην νοτιοανατολική μεσογειακή Ευρώπη μέχρι την Χερσόνησο της Κριμαίας. Όσον αφορά την Ελλάδα, συναντάται σε ολόκληρη την ηπειρωτική χώρα, καθώς και στα νησιά του Ιονίου, τις Σποράδες και τα νησιά του βορειανατολικού Αιγαίου, σε πετρώδεις θέσεις, σε υψόμετρο μεταξύ 300-2400 μ. Φυτό πολύ συχνά κατακείμενο με φύλλα αντωοειδή, ακιδωτά, μάλλον σκληρά και σαρκώδη. Σκιάδια 5-12 με βράκτια χρυσοκίτρινα. Ανθίζει από Μάρτιο μέχρι Μάιο.
Παραπομπές
Κατηγορία:Ελληνική χλωρίδα Κατηγορία:Ευφορβιοειδή Κατηγορία:Δηλητηριώδη φυτά
Λύρα (αστερισμός)
Η Λύρα (λατινικά: Lyra, συντομογραφία: Lyr) είναι βόρειος αστερισμός που σημειώθηκε στην αρχαιότητα από τον Πτολεμαίο και ένας από τους 88 επίσημους αστερισμούς που θέσπισε η Διεθνής Αστρονομική Ένωση. Είναι αμφιφανής στην Ελλάδα.
Η Λύρα είναι μικρός αστερισμός, αλλά ο κύριος αστέρας της, ο Βέγας, είναι ένας από τους λαμπρότερους του ουρανού. Ο Βέγας σχηματίζει μια κορυφή της ομάδας αστέρων του Θερινού Τριγώνου. Η Λύρα πήρε την ονομασία της από το έγχορδο μουσικό όργανο, πολύ γνωστό για τη χρήση του κατά την Κλασσική Αρχαιότητα κι ακόμη σ' ορισμένες περιοχές της Ελλάδας.
Σύμφωνα με την αρχαία ελληνική μυθολογία, ο νεαρός θεός Ερμής δημιούργησε τη λύρα από μεγάλο όστρακο χελώνας (χέλυο), το οποίο το κάλυψε με δέρμα ζώου και κέρατα αντιλόπης. Οι λύρες ταυτίζονταν με τις Απολλώνιες αρετές της μετριοπάθειας και της ψυχικής ισορροπίας, κι έτσι έρχονταν σ' αντίθεση με τους Διονυσιακούς αυλούς που αντιπροσώπευαν την έκσταση και τους εορτασμούς. Η Λύρα, που ξεκινά από τον βορρά, περιτριγυρίζεται από τους αστερισμούς Δράκοντα, Ηρακλή, Αλώπεκα και Κύκνο. Ορισμένοι από τους λαμπρότερους αστέρες της Λύρας είναι οι εξής:
Σταυρούλα Σαμαρά
Η Σταυρούλα Σαμαρά είναι πρωταθλήτρια, Ολυμπιονίκης (Λονδίνο 2012 και Ρίο 2016) και αρχηγός της Ελληνικής Ολυμπιακής Ομάδας ρυθμικής γυμναστικής.
Το 2012 στην πρόκριση των Ολυμπιακών Αγώνων του Λονδίνου το 2012 αλλά και του Ρίο το 2016 κέρδισε το χάλκινο μετάλλιο. Αγωνίστηκε στα παγκόσμια πρωταθλήματα ρυθμικής γυμναστικής 2010, 2011, 2013, 2014 και 2015. Επίσης, αγωνίστηκε στο Πανευρωπαϊκό πρωτάθλημα Ρυθμικής Γυμναστικής νεανίδων το 2009 στο Μπακού του Αζερμπαϊτζάν, γυναικών το 2010 στη Βρέμη της Γερμανίας, το 2014 στο Μπακού και το 2016 στη Στουτγκάρδη. Επίσης, κέρδισε την πρόκριση για τους Ευρωπαϊκούς Αγώνες 2015 στο Μπακού που έως τώρα η Ελληνική ομάδα δεν έχει καταφέρει ξανά. Επιπροσθέτως, έχει αγωνιστεί και διακριθεί σε τελικούς 22 Παγκόσμιων Κυπέλλων από το 2009 ως και το 2016.
Αγωνίστηκε στους Ολυμπιακοί Αγώνες του 2012 στο Λονδίνο. . Το 2016 συμμετείχε στους Ολυμπιακούς Αγώνες 2016 στο Ρίο ντε Τζανέιρο ως αρχιγός της ελληνικής εθνικής ομάδας ρυθμικής γυμναστικής. Σπούδασε στο πανεπιστήμιο Κουίν Μάργκαρετ και στο Εθνικό και Καποδιστριακό Πανεπιστήμιο Αθηνών. Έχει βραβευτεί από τον Πρόεδρο της Δημοκρατίας το 2016 για τη συμμετοχή της στους Ολυμπιακούς Αγώνες του Ρίο και δέχθηκε μαζί με την υπόλοιπη Ολυμπιακή Ομάδα του Ρίο τιμητική πρόσκληση στο Ζάππειο Μέγαρο και στη Βουλή των Ελλήνων.
Επίσης, έχει βραβευτεί από τη UNICEF για την προσφορά της στον τηλεμαραθώνιο που διογρανώθηκε από την ΕΡΤ αλλά και από το ΟΡΑΜΑ "Μαζί για το ΠΑΙΔΙ" της κυρίας Μαριάννας Βαρδινογιάννη το 2016.
Έχει παρευρεθεί σε τηλεοπτικές εκπομπές όπως στο Ώρα των ΣΠΟΡ όπου ως προσκεκλημένη μοιράστηκε τις αθλητικές της επιτυχίες με τον δημοσιογράφο Αντώνη Κατσαρό, σε κληρώσεις του ΛΟΤΤΟ, σε τηλεμαραθωνίους με φιλανθρωπικό σκοπό κλπ.
Παραπομπές
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Αθλητές της γυμναστικής στην Ελλάδα Κατηγορία:Ολυμπιονίκες Κατηγορία:Ολυμπιακοί Αγώνες
Τζο Ντασέν
Ο Τζόζεφ Άιρα Ντασέν, γνωστός ως Τζο Ντασέν (αγγλικά: Joseph Ira Dassin (5 Νοεμβρίου 1938 - 20 Αυγούστου 1980), ήταν ένας Γαλλο-Αμερικανός τραγουδοποιός.
Βιογραφία
Ο Τζο Ντασέν γεννήθηκε στο Μπρούκλιν της Νέας Υόρκης από τον αμερικανό σκηνοθέτη Ζιλ Ντασέν (1911-2008) και την Μπεατρίς Λωνέρ (1913-1994), μια βιολίστρια της Νέας Υόρκης.
Ο Ντασέν πέρασε την παιδική του ηλικία πρώτα στην Νέα Υόρκη και έπειτα στο Λος Άντζελες. Ωστόσο, αφού ο πατέρας του υπήρξε θύμα της μαύρης λίστας του Χόλυγουντ το 1950, αυτός και η οικογένειά του μετακινήθηκαν από τόπο σε τόπο σε ολόκληρη την Ευρώπη.
Καριέρα
Συναντήθηκε με τον Βαλαντέν Τεμπούλ στο Παρίσι, όπου έγραψε το διάσημο τραγούδι του Champs-Elysées το 1964. Στις 26 Δεκεμβρίου του ίδιου έτους, ο Ντασέν υπέγραψε συμβόλαιο με την CBS Records, καθιστώντας τον, ως τον πρώτο Γάλλο τραγουδιστή που το έκανε με μια Αμερικανική δισκογραφική εταιρία.
Στις αρχές της δεκαετίας του 1970, τα τραγούδια του Τζο Ντασέν βρίσκονταν στην κορυφή των τσαρτς στη Γαλλία και έγινε εξαιρετικά δημοφιλής εκεί. Έγραψε τραγούδια στα γερμανικά, ισπανικά, ιταλικά και ελληνικά, καθώς επίσης και στα γαλλικά και αγγλικά. Μεταξύ των πιο δημοφιλών τραγουδιών του είναι το "Les Champs-Élysées" (1969), "Salut les amoureux" (1973), "L'Été indien" (1975), και το "Et si tu n'existais pas" (1975).
Προσωπική ζωή και θάνατος
Ο Τζο Ντασέν παντρεύτηκε την Μαρίζ Μασιερά στις 18 Ιανουαρίου του 1966. Ο γιος τους, Ζοσουά, γεννήθηκε δυόμισι μήνες νωρίς στις 12 Σεπτεμβρίου 1973 και πέθανε πέντε ημέρες αργότερα. Μετά το πένθος για τον γιο του, ο Τζο έγινε βαθιά καταθλιπτικός. Παρά τις προσπάθειές τους, ο γάμος τους δεν επιβίωσε. Το 1977, ένα χρόνο μετά τη εγκατάσταση τους στο νεόκτιστο σπίτι τους στο Feucherolles, λίγο έξω από το Παρίσι πήραν διαζύγιο.
Στις 14 Ιανουαρίου του 1978, ο Τζο Ντασέν παντρεύτηκε την Κριστίν Ντελβώ στο Κοτινιάκ. Ο πρώτος γιος τους, Ζονατάν, γεννήθηκε στις 14 Σεπτεμβρίου του ίδιου έτους, και ο δεύτερος γιος τους, Ζουλιάν, γεννήθηκε στις 22 Μαρτίου του 1980.
Ο Τζο Ντασέν πέθανε από καρδιακή προσβολή κατά τη διάρκεια των διακοπών του στη Ταϊτή στις 20 Αυγούστου 1980, σε ηλικία μόλις 41 ετών. Το σώμα του μεταφέρθηκε και ετάφη στο κοιμητήριο Μπεθ Όλαμ του Χόλυγουντ της Καλιφόρνια.
Εξωτερικοί σύνδεσμοι
Κατηγορία:Αμερικανοί τραγουδιστές Κατηγορία:Γάλλοι τραγουδιστές
Ματίας Κόρμαν
Ο Ματίας Χούμπερτ Πολ Κόρμαν ( ? ), γεννημένος στις 20 Σεπτεμβρίου 1970, είναι Αυστραλός πρώην πολιτικός του Φιλελεύθερου Κόμματος. Διετέλεσε Υπουργός Οικονομικών από το 2013 έως το 2020 και Γερουσιαστής για τη Δυτική Αυστραλία από το 2007 έως το 2020. Η 7 ετών και 42 ημερών θητεία του ως Υπουργός Οικονομικών, ήταν η μεγαλύτερη στην ιστορία της Αυστραλίας και εκτεινότας στις κυβερνήσεις Άμποτ, Τέρνμπουλ και Μόρισον. Επιπλέον, υπηρέτησε ως Υπουργός Δημοσίων Υπηρεσιών από το 2018 έως το 2019.
Στις 20 Σεπτεμβρίου 2015, ο πρωθυπουργός Μάλκολμ Τέρνμπουλ προήγαγε τον Κορμάν σε αναπληρωτή αρχηγό της κυβέρνησης στη Γερουσία και στις 20 Δεκεμβρίου 2017 ως αρχηγό της κυβέρνησης στη Γερουσία. Υπηρέτησε επίσης ως Ειδικός Υπουργός από το 2015 έως το 2016, το 2017 έως το 2018 και από το 2019. Ο Κόρμαν διετέλεσε ηγέτης της κυβέρνησης στη Γερουσία και αντιπρόεδρος του εκτελεστικού συμβουλίου.
Τον Ιούλιο του 2020 ο Κόρμαν ανακοίνωσε ότι θα παραιτηθεί από την πολιτική πριν από το τέλος του έτους, αλλά θα παραμείνει υπουργός για να οριστικοποιήσει την ενημέρωση του προϋπολογισμού της κυβέρνησης τον Ιούλιο, τον ομοσπονδιακό προϋπολογισμό του 2020-21 τον Οκτώβριο και την εξαμηνιαία ενημέρωση του προϋπολογισμού τον Δεκέμβριο. Τον Οκτώβριο του 2020, ο πρωθυπουργός Σκοτ Μόρισον ανακοίνωσε ότι η Αυστραλία θα προτείνει τον Κορμαν για Γενικό Γραμματέα του ΟΟΣΑ. Ο Κόρμαν παραιτήθηκε τελικά από τη θέση του στις 6 Νοεμβρίου 2020.
Νεαρή Ηλικία
Αφού ξεκίνησε την εκπαίδευσή του τοπικά, ο Κόρμαν ολοκλήρωσε τη δευτεροβάθμια εκπαίδευση στη Λιέγη, όπου έμαθε γαλλικά ως δεύτερη γλώσσα. Σπούδασε στο Πανεπιστήμιο του Ναμούρ, όπου απέκτησε πτυχίο νομικής. Το 1989, αυτός και μερικοί φίλοι του από το πανεπιστήμιο οδήγησαν μέχρι το Βερολίνο για να δουν την πτώση του Τείχους του Βερολίνου. Έχει αναφέρει τις εμπειρίες του σχετικά με τα συστήματα που χρησιμοποιούνται στην Ανατολική και τη Δυτική Γερμανία ως επιρροή στην πολιτική του ανάπτυξη. Ο Κόρμαν έκανε αργότερα μεταπτυχιακές σπουδές στο Καθολικό Πανεπιστήμιο του Λέβεν, όπου πήρε το πτυχίο και έμαθε και Φλαμανδικά. Έμαθε Αγγλικά ως τέταρτη γλώσσα το 1993, ενώ σε ήταν σε ανταλλαγή από το Πρόγραμμα Erasmus στο Πανεπιστήμιο της Ανατολικής Αγγλίας στο Νόριτς της Αγγλίας.
Αρχική καριέρα και μετάβαση στην Αυστραλία
Οι γονείς του Κόρμαν δεν ήταν ενεργοί πολιτικά. Παρ' όλα αυτά, εντάχθηκε στο γερμανόφωνο Χριστιανικό Κοινωνικό Κόμμα (CSP) σε νεαρή ηλικία και εξελέγη στο δημοτικό συμβούλιο του Ράρεν σε ηλικία 21 ετών. Αργότερα εργάστηκε στις Βρυξέλλες ως βοηθός του Μάθιου Γκρος, ο οποίος εκπροσωπούσε το γερμανόφωνο εκλογικό κολέγιο στο Ευρωπαϊκό Κοινοβούλιο. Το 1995, συνδέθηκε με την εκστρατεία του Joëlle Milquet για την προεδρία του γαλλόφωνου Δημοκρατικού Ανθρωπιστικού Κέντρου (PSC).
Κατά τη διάρκεια των σπουδών του στην Αγγλία, ο Κόρμαν ξεκίνησε μια σχέση με μια Αυστραλή γυναίκα. Πήγε για πρώτη φορά στην Αυστραλία τον Ιούνιο του 1994 για να επισκεφτεί την οικογένειά της στο Περθ. Η σχέση τους δεν προχώρησε, αλλά αφού επέστρεψε στο Βέλγιο για να ολοκληρώσει τις σπουδές του αποφάσισε να μετακομίσει μόνιμα στην Αυστραλία. Εγκαταστάθηκε στο Περθ τον Ιούλιο του 1996, σε ηλικία 25 ετών, αρχικά εργαζόμενος ως κηπουρός στο Presbyterian Ladies' College, καθώς τα βελγικά πτυχία νομικής του δεν αναγνωρίστηκαν. Ο Κόρμαν τότε κάλεσε τον γερουσιαστή Κρις Έλισον, πρόεδρο της κοινοβουλευτικής επιτροπής συνθηκών και ζήτησε να εργαστεί στο γραφείο του ως εθελοντής. Μετά από δύο εβδομάδες εξασφάλισε μια θέση επί πληρωμή ως υπάλληλος.
Μέσω του Έλισον, ο Κόρμαν άρχισε να αναπτύσσει διασυνδέσεις στο Φιλελεύθερο Κομμα της Αυστραλίας (τμήμα της Δυτικής Αυστραλίας). Από το 1997 έως το 2000 εργάστηκε ως επικεφαλής προσωπικού για τη Ρόντα Πάρκερ, υπουργό υπηρεσιών για οικογένειες και παιδιά. Αργότερα εργάστηκε ως ανώτερος σύμβουλος του Πρωθυπουργού Ρίτσαρντ Κορτ (2000–2001) πριν επιστρέψει στη δουλειά για τον Έλισον μετά το διορισμό του ως ομοσπονδιακού υπουργού Δικαιοσύνης. Ο Κόρμαν εξελέγη στο κρατικό συμβούλιο του Φιλελεύθερου Κόμματος το 2000. Διετέλεσε αντιπρόεδρος του κόμματος από το 2003 έως το 2004 και ως ανώτερος αντιπρόεδρος από το 2004 έως το 2008.
Το 2003, ο Κόρμαν εντάχθηκε στην ιδιωτική ασφαλιστική εταιρεία HBF ως υπεύθυνος υπηρεσιών υγείας στο τμήμα ασφάλισης υγείας. Διετέλεσε γενικός διευθυντής του τμήματος Healthguard από το 2004 έως το 2006, πριν από την επανένταξή του στο τμήμα ασφάλισης υγείας ως γενικός διευθυντής από το 2006 έως το 2007.
Ομοσπονδιακή πολιτική
αριστερά|μικρογραφία|212x212εσ| Ο Κόρμαν το 2007
Αντιπολίτευση (2007-2013)
Όταν ο γερουσιαστής Ίαν Κάμπελ ανακοίνωσε απροσδόκητα την προγραμματισμένη παραίτησή του στις 4 Μαΐου 2007, ο Κόρμαν προεπιλέχθηκε γρήγορα από το κόμμα για να καλύψει την προκύπτουσα κενή θέση. Ο Κάμπελ παραιτήθηκε επίσημα στις 31 Μαΐου 2007. Ο Κόρμαν ορκίστηκε στις 20 Ιουνίου 2007 και υπηρέτησε τα υπόλοιπα τέσσερα χρόνια της θητείας του Ίαν Κάμπελ έως το 2011. Στις 21 Αυγούστου 2010, ο Κόρμαν επανεκλέχθηκε για μία ακόμη εξαετή θητεία ως γερουσιαστής για τη Δυτική Αυστραλία και εκλέκθηκε ξανά στις 2 Ιουλίου 2016.
Στην αντιπολίτευση, ο Κόρμαν υπηρέτησε ως σκιώδης Κοινοβουλευτικός Γραμματέας για τη Διοίκηση Υγείας (2008–09), σκιώδης Υπουργός Συμμετοχής στην Απασχόληση, Μαθητείας και Κατάρτισης (2009–2010) και ως σκιώδης Υφυπουργός Οικονομικών και σκιώδης Υπουργός για τις Χρηματοοικονομικές Υπηρεσίες και την Συνταξιοδότηση (2010–2013). Στη Γερουσία προέδρευε της επίλεκτης Επιτροπής Καυσίμων και Ενέργειας (2008-2010) και της Επιτροπής Ελέγχου Νέων Φόρων (2010-2011).
Κυβέρνηση (2013-2020)
Κατά τη διάρκεια της σύγκρουσης ηγεσίας, ο Κορμάν προσέφερε την παραίτησή του ως Υπουργός Οικονομικών και ηγέτης της Κυβέρνησης στη Γερουσία, αλλά ανέλαβε ξανά και τους δύο ρόλους στην πρώτη Κυβέρνηση Μόρισον.
Τον Οκτώβριο του 2019, ο Κόρμαν έγινε ο υπουργός Οικονομικών με τη μεγαλύτερη θητεία έχοντας ξεπεράσει το ρεκόρ που είχε προηγουμένως ο Νικ Μίντσιν.
Τον Ιούλιο του 2020, ο Κόρμαν ανακοίνωσε ότι θα παραιτηθεί από την πολιτική μέχρι το τέλος του έτους, αλλά θα παραμείνει ως υπουργός για να οριστικοποιήσει την ενημέρωση του προϋπολογισμού της κυβέρνησης τον Ιούλιο, τον ομοσπονδιακό προϋπολογισμό 2020-21 τον Οκτώβριο και την εξαμηνιαία ενημέρωση του προϋπολογισμού τον Δεκέμβριο. Στις αρχές Οκτωβρίου 2020, ο πρωθυπουργός Σκοτ Μόρισον ανακοίνωσε ότι ο Κόρμαν θα προταθεί ως υποψήφιος για τον επόμενο Γενικό Γραμματέα του ΟΟΣΑ. Στις 30 Οκτωβρίου 2020, ο Κόρμαν παραιτήθηκε από τους ρόλους του ως υπουργός Οικονομικών και ηγέτης της κυβέρνησης στη Γερουσία, τους οποίους ανέλαβε ο υπουργός Εμπορίου Σάιμον Μπίρμιγχαμ.
Στις 2 Νοεμβρίου 2020, ο Κόρμαν προτάθηκε επίσημα ως υποψήφιος για τη θέση του επόμενου Γενικό Γραμματέα του ΟΟΣΑ. Παραιτήθηκε επισήμως από τη Γερουσία μια εβδομάδα αργότερα στις 6 Νοεμβρίου 2020, με την παραίτησή του να προκαλεί μια κενή θέση στη Γερουσία. Η υποψηφιότητα του υποστηρίχθηκε τόσο από την φιλελεύθερη κυβέρνηση όσο και από τους ομοσπονδιακούς Εργατικούς, ενώ ο Πρωθυπουργός της Δυτικής Αυστραλίας Μαρκ ΜακΓκόβαν παρείχε αναφορά για την υποψηφιότητα του Κόρμαν.
Πολιτικές απόψεις
Ο Κόρμαν είναι υπέρμαχος της οικονομίας της ελεύθερης αγοράς και δημοσιονομικά συντηρητικός. Ως γερουσιαστής, στην αντιπολίτευση και στην κυβέρνηση, υπήρξε σταθερός υποστηρικτής για χαμηλότερους φόρους, μικρότερες κυβερνήσεις, ανοιχτές αγορές και ελεύθερο εμπόριο. Μέσα στο Φιλελεύθερο Κόμμα συνδέεται με την οικονομική στεγνότητα.
Ενώ ο Κόρμαν αντιτάχθηκε προσωπικά σε γάμο ομοφυλοφίλων και το 2017 υποστήριξε "τη διεξαγωγή δημοψηφίσματος με ταχυδρομική ψηφοφορία πριν την κοινοβουλευτική ψηφοφορία επί του θέματος", όταν προχώρησε η έρευνα και διαπιστώθηκε ότι οι περισσότεροι Αυστραλοί υποστηρίζουν το γάμο μεταξύ ανθρώπων του ιδίου φύλου, ο Κόρμαν επέλεξε να ψηφίσει υπέρ του νόμου για τη νομιμοποίηση του γάμου του ιδίου φύλου.
Ο Κόρμαν είναι υπέρμαχος της συνταγματικής μοναρχιίας.
Προσωπική ζωή
Ο Κόρμαν, που είναι Ρωμαιοκαθολικός, είναι παντρεμένος με τη Ηέιλι, δικηγόρο. Έχουν δύο κόρες.
Ο Κόρμαν έγινε Αυστραλός πολίτης την Ημέρα της Αυστραλίας το 2000 με αποτέλεσμα την αυτόματη απώλεια της βελγικής υπηκοότητάς του, σύμφωνα με τη βελγική νομοθεσία περί ιθαγένειας την εποχή εκείνη. Αυτό επιβεβαιώθηκε εκ νέου πριν από την υποψηφιότητα του για προεπιλογή ως υποψηφίου για τη Γερουσία.
Ο Κόρμαν απέκτησε άδεια ιδιωτικού πιλότου το 2001.
Κριτικές
Ο Κόρμαν έχει επίσης επικριθεί από ηγέτες συνδικαλιστικών οργανώσεων στην Αυστραλία και το Ηνωμένο Βασίλειο.
Μικροσκόπιον (αστερισμός)
Το Μικροσκόπιον (λατινικά: Microscopium, συντομογραφία: Mic) είναι αστερισμός που σημειώθηκε πρώτη φορά το 1763 από τον Lacaille και είναι ένας από τους 88 επίσημους αστερισμούς που θέσπισε η Διεθνής Αστρονομική Ένωση. Συνορεύει με 5 αστερισμούς, τους Αιγόκερω, Τοξότη, Ινδό, Γερανό και Νότιο Ιχθύ. Είναι αμφιφανής στην Ελλάδα, δηλαδή παρά το ότι βρίσκεται ολόκληρος στο νότιο ημισφαίριο της ουράνιας σφαίρας, είναι ορατός στο σύνολό του από την Ελλάδα τις καλοκαιρινές νύχτες, μέχρι και τον Νοέμβριο.
Ύπατο Συμβούλιο των Ελλήνων Εθνικών
Το Ύπατο Συμβούλιο των Ελλήνων Εθνικών, εν συντομία ΥΣΕΕ, ιδρύθηκε το 1997 με σκοπό την ηθική υπεράσπιση και παλινόρθωση της Ελληνικής Εθνικής Θρησκείας στην νεοελληνική κοινωνία. Από την ίδρυσή του έως σήμερα, το ΥΣΕΕ έχει εκδώσει περισσότερες από 300 ανακοινώσεις διαμαρτυρίας με στόχο την υλοποίηση του συλλογικού θρησκευτικού δικαιώματος όσων ασπάζονται την Ελληνική Εθνική Θρησκεία και έχει επίσης πραγματοποιήσει περισσότερες από 800 τελετές και εκπαιδευτικές διαλέξεις και σεμινάρια.
Μικροσκόπιον (αστερισμός)
Μία παλαιότερη ουράνια μορφή βρισκόταν στην περιοχή του Μικροσκοπίου και ίσως το περιελάμβανε, αναφερόμενη σε γερμανικό αστρονομικό έργο του 1564 ως Neper (Τρύπανον). Ο Γερμανός αστρονόμος Christian Ludwig Ideler (1766-1846) ομοίως το ονομάζει Bohrer (τρυπάνι) και το περιγράφει ως εξής: «Κείται στην ουρά του Τοξότου και του Αιγόκερω, και έχει πολλούς αστέρες, δύο από αυτούς στην κεφαλή του τρυπάνου και τρεις στο σίδερο.» Αντιθέτως, ο Καμίλ Φλαμαριόν στο Les Etoiles αναφέρει το Neper ως τον πρόδρομο του Μονόκερω, στον χειμερινό ουρανό.
Οι φωτεινότεροι αστέρες
Δεν υπάρχει στον αστερισμό αστέρας φωτεινότερος του 4,5 μεγέθους, και κανένας δεν έχει ιδιαίτερο όνομα. Παρά το γεγονός αυτό, ο Γκουλντ του απέδιδε 69 αστέρες μέχρι έβδομου μεγέθους.
Αξιοσημείωτα στον αστερισμό
- Ο αστέρας Lacaille 8760 (ή HD 202560), με φαιν.μέγεθος 6,67 και φασμ.τύπο M0 V (ερυθρός νάνος), βρίσκεται πολύ κοντά στη Γη και το Ηλιακό μας Σύστημα: Απέχει «μόλις» 12,61 έτη φωτός ή 119,3 τρισεκατομμύρια χιλιόμετρα, γεγονός που τον καθιστά τον τριακοστό τρίτο κοντινότερο αστέρα (λαβαίνοντας το σύστημα του α Κενταύρου ως 3 αστέρες, τον Σείριο ως 2, κλπ.). Η απόσταση όμως αυτή αυξάνεται συνεχώς με ρυθμό 28 χιλιόμετρα το δευτερόλεπτο (100.800 χιλιόμετρα την ώρα). Η πολύ μεγάλη πάντως ιδία κίνηση του αστέρα, 3,452 δευτερόλεπτα του τόξου ανά έτος έναντι μόνο 1,326 του Σειρίου, φανερώνει ότι ποτέ στο παρελθόν δεν μας πλησίασε πολύ περισσότερο. Το απόλυτο μέγεθος του αστέρα είναι 8,7, δηλαδή είναι και στην πραγματικότητα πολύ αμυδρότερος του Ήλιου.
Ύπατο Συμβούλιο των Ελλήνων Εθνικών
Το ΥΣΕΕ είναι ιδρυτικό μέλος του «Ευρωπαϊκού Συνεδρίου Εθνικών Θρησκειών» («European Congress of Ethnic Religions», ECER), του οποίου την 7η διοργάνωση φιλοξένησε στην Αθήνα το 2004, συμμετείχε δε και σε προγράμματα δράσης της Ευρωπαϊκής Ένωσης κατά των διακρίσεων.
Εκτός Ελλάδος
Το 2009 μέλη του ΥΣΕΕ στις Η.Π.Α. ίδρυσαν το ΥΣΕΕ Αμερικής (Hellenic Council YSEE of America), οι ιερείς του οποίου έχουν αναγνωριστεί από την Πολιτεία της Νέας Υόρκης. Το ΥΣΕΕ Αμερικής έχει έδρα στην Αστόρια της Νέας Υόρκης, όπου ζουν πάρα πολλοί ομογενείς. Από το 2016 υπάρχει επίσημο παράρτημα του ΥΣΕΕ και στην Κύπρο.
Εξωτερικοί σύνδεσμοι
Κατηγορία:Μη κερδοσκοπικοί οργανισμοί Κατηγορία:Θρησκεία στην Ελλάδα Κατηγορία:Εθνικές Θρησκείες
Star Wars: Ο Πόλεμος των Κλώνων (ταινία)
Star Wars: Ο Πόλεμος των Κλώνων (πρωτότυπος τίτλος: Star Wars: The Clone Wars) είναι ο τίτλος αμερικανικής ταινίας κινουμένων σχεδίων δημιουργημένη ολόκληρη στον υπολογιστή, είδους επιστημονικής φαντασίας και σε σκηνοθεσία του Ντέιβ Φιλόνι. Είναι η πρώτη ταινία κινουμένων σχεδίων της σειράς Ο Πόλεμος των Άστρων που κυκλοφόρησε στους κινηματογράφους.
Another One Bites the Dust
Πρόκειται για το πιο επιτυχημένο single του σχήματος, πουλώντας πάνω από 7 εκατομμύρια αντίτυπα παγκοσμίως. Στον κατάλογο Billboard's All-Time Top Songs, κατέχει την 34η θέση. Το κομμάτι κέρδισε ένα βραβείο στο American Music Award, στην κατηγορία Favorite Rock Single, ενώ υπήρξε και υποψήφιο για Grammy, στην κατηγορία Best Rock Performance by a Duo or Group with Vocal.
Star Wars: Ο Πόλεμος των Κλώνων (ταινία)
Η ταινία αυτή χρονικά εκτυλίσσεται μεταξύ του δευτέρου επεισοδίου, Η Επίθεση των Κλώνων και του τρίτου επεισοδίου, Η Εκδίκηση των Σιθ, και συγκεκριμένα κατά την διάρκεια του Πολέμου των Κλώνων. Στην ταινία αυτήν, ο Άνακιν Σκαϊγουώκερ αναλαμβάνει ως μαθήτρια την Ασόκα Τάνο, και μαζί αναλαμβάνουν μια επικίνδυνη αποστολή: να βρουν τον απαχθέντα από τους Αυτονομιστές γιο του Τζάμπα Χατ και να του τον παραδώσουν. Εν τω μεταξύ ο Όμπι-Ουάν Κενόμπι και ο Γιόντα θα ηγηθούν ενός στρατού με στόχο να προστατέψουν τον γαλαξία από τους Αυτονομιστές.
Another One Bites the Dust
Εξωτερικοί σύνδεσμοι
Κατηγορία:Τραγούδια των Queen Κατηγορία:Τραγούδια του 1980 Κατηγορία:Singles του 1980 Κατηγορία:Disco τραγούδια Κατηγορία:Singles του 1996 Κατηγορία:Singles του 1998 Κατηγορία:Singles του 2006 Κατηγορία:Singles της Mute Records Κατηγορία:Singles της DreamWorks Records Κατηγορία:Singles της Elektra Records Κατηγορία:Singles της EMI Records Κατηγορία:Νούμερο 1 singles στα Billboard Hot 100 Κατηγορία:Singles της Hollywood Records
Star Wars: Ο Πόλεμος των Κλώνων (ταινία)
Η ταινία κυκλοφόρησε στις 10 Οκτωβρίου 2008. Έλαβε αρνητικές κυρίως κριτικές και παρότι απέφερε μόνο 60 εκατομμύρια δολάρια παγκοσμίως, θεωρήθηκε ότι είναι μια εισπρακτική επιτυχία. Η ταινία αυτή ήταν και μια εισαγωγή στην ομότιτλη τηλεοπτική σειρά του Star Wars, η οποία έκανε πρεμιέρα στις 3 Οκτωβρίου του 2008 στις ΗΠΑ.
Πλοκή
Η Γαλαξιακή Δημοκρατία βρίσκεται σε αναταραχή. Ο Πόλεμος των Κλώνων συνεχίζεται αδιάκοπα σε όλα τα μέρη του γαλαξία. Ο πρώην Τζεντάι Κόμης Ντούκου, ηγέτης ενός Αυτονομιστικού κινήματος εναντίον της Δημοκρατίας, απαγάγει τον Ρότα Χατ, τον γιο του Τζάμπα Χατ με στόχο να κατηγορήσει τους Τζεντάι και την Γαλαξιακή Δημοκρατία στον Τζάμπα Χατ ως απαγωγείς του παιδιού του. Και αυτό το θέλει διότι έτσι δεν θα δώσει την άδεια στους Τζεντάι να χρησιμοποιήσουν τον πλανήτη Τατουίν ως βάση για την μεταφορά προμηθειών και όπλων και να πάρει αυτός και το κίνημα των Αυτονομιστών την άδεια για να χρησιμοποιήσουν τον πλανήτη. Έτσι ο Άνακιν Σκαϊγουώκερ μαζί με την νέα του μαθήτρια, την Ασόκα Τάνο, θα ξεκινήσουν ένα ταξίδι με στόχο να εντοπίσουν το παιδί του Τζάμπα και να τον πάνε πίσω στον Τατουίν σώο και ασφαλή.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες κινουμένων σχεδίων της Warner Bros. Κατηγορία:Ταινίες παραγωγής Warner Bros. Κατηγορία:Ταινίες του 2008 Κατηγορία:Αμερικανικές ταινίες δράσης - επιστημονικής φαντασίας Κατηγορία:Περιπέτεια επιστημονικής φαντασίας (ταινίες) Κατηγορία:Διαστημική περιπέτεια (ταινίες) Κατηγορία:Ταινίες Star Wars Κατηγορία:Αμερικανικές ταινίες κινουμένων σχεδίων Κατηγορία:Ταινίες πρίκουελ Κατηγορία:Ταινίες κινουμένων σχεδίων του 2008
Λευτέρης Τσιτσούμης
Ο Λευτέρης (Λέλος) Τσιτσούμης ήταν Έλληνας ποδοσφαιριστής, ο οποίος αγωνίστηκε ως μέσος για την ομάδα του Άρη Θεσσαλονίκης από το 1964 ως το 1968.
Καριέρα
Ο Τσιτσούμης ξεκίνησε να αγωνίζεται στην Αναγέννηση Χαλκηδόνας, της οποίας παίκτης παρέμεινε ως το 1964, αν και στην τελευταία του σεζόν δόθηκε δανεικός στον Απόλλων Αθηνών, όπου δεν αγωνίστηκε λόγω της στρατιωτικής του θητείας.
Στον Άρη μεταγράφηκε το καλοκαίρι του 1964 και έπαιξε στα δύο παιχνίδια απέναντι στην ιταλική Ρόμα, όπου οι "κίτρινοι" έφεραν λευκή ισοπαλία στη Θεσσαλονίκη και ηττήθηκαν με 3-0 στην Ρώμη. Ο Τσιτσούμης έπαιζε ως μεσοεπιθετικός, αν και χρησιμοποιήθηκε και σε θέση αμυντικού.
Την σεζόν 1966-67 αγωνίστηκε ως βασικός, συμμετέχοντας στην εκτός έδρας αναμέτρηση με την Γιουβέντους, όπου ο Άρης ηττήθηκε με 5-0. Μέσα στη χρονιά αγωνίστηκε ως πλάγιος οπισθοφύλακας, πραγματοποιώντας πολύ καλές εμφανίσεις.
Το καλοκαίρι του 1968 συνέχισε στον Μέγα Αλέξανδρο.
Βάχλια Αρκαδίας
Σύμφωνα με στοιχεία της Απογραφής του 2011 το χωριό έχει μόνιμο πληθυσμό 64 κατοίκους, ενώ η ομώνυμη τοπική κοινότητα στην οποία ανήκει και η Πέρα Βάχλια, έχει συνολικό πληθυσμό που ανέρχεται σε 96 κατοίκους.
Λευτέρης Τσιτσούμης
Θάνατος
Πέθανε στις 8 Νοεμβρίου 2017, σε ηλικία 75 ετών.
Βάχλια Αρκαδίας
Τοποθεσία
Η Βάχλια βρίσκεται χτισμένη σε υψόμετρο περίπου 640 μέτρων, στο Αφροδίσιο Όρος και στην δυτική πλαγιά της κοιλάδας που ρέει του «Κούκου το ρέμα», το οποίο σε κοντινή απόσταση νοτίως του χωριού συμβάλει με τον ποταμό Λάδωνα. Έναντι της Βάχλιας βρίσκεται η Πέρα Βάχλια. Σε κοντινή απόσταση προς τα δυτικά (Δ) βρίσκεται το χωριό Δήμητρα (Δίβριτσα), προς τα βόρεια-βορειοδυτικά (ΒΒΔ) η Μονή Αγίας Παρασκευής που είναι επισήμως χαρακτηρισμένη ως ιστορικό διατηρητέο μνημείο, και προς τα νοτιοανατολικά (ΝΑ) το Φράγμα Λάδωνα όπου ουσιαστικά αποτελεί τεχνητή λίμνη.
Λευτέρης Τσιτσούμης
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Απόλλων Σμύρνης Κατηγορία:Μέσοι ποδοσφαιριστές
Βάχλια Αρκαδίας
Αποστάσεις
Απέχει περίπου: 10 χιλιόμετρα από την Κοντοβάζαινα, 16 χιλιόμετρα από τα Τρόπαια , καθώς και 90 χιλιόμετρα από την Τρίπολη. Επιπλέον, απέχει περί τα 20 χιλιόμετρα από το κεφαλοχώρι Δάφνη (Στρέζοβα) του όμορου πρώην Δήμου Παΐων της Αχαΐας, ο οποίος πλέον (από το 2011) ανήκει στον διευρυμένο Δήμο Καλαβρύτων ως δημοτική ενότητα αυτού.
Λοιπά στοιχεία
Εκκλησίες του χωριού είναι ο Ι.Ν Αγίας Μαρίνας (στον κάτω μαχαλά) και ο Ι.Ν. Παμμέγιστων Ταξιαρχών (στον πάνω μαχαλά). Στο χωριό παλιότερα λειτουργούσε και Δημοτικό Σχολείο.
Εξωτερικοί σύνδεσμοι
Κατηγορία:Χωριά του νομού Αρκαδίας Κατηγορία:Δήμος Γορτυνίας Κατηγορία:Δήμος Κοντοβάζαινας
Τσιντσαρτάλα
Το Τσινταρτάλα είναι χωριό στο δήμο Χενίφε στην επαρχία Μπαλακάν του Αζερμπαϊτζάν. Βρίσκεται στο βορειοδυτικό μέρος της χώρας.
Παραπομπές
Τσιντσαρτα
Βραβείο Καλύτερης Ταινίας της Ένωσης Κριτικών Κινηματογράφου του Σαν Φρανσίσκο
Το Βραβείο Καλύτερης Ταινίας της Ένωσης Κριτικών Κινηματογράφου του Σαν Φρανσίσκο (αγγλικά:San Francisco Film Critics Circle For Best Picture) είναι ένα βραβείο που απονέμεται από την Ένωση Κριτικών Κινηματογράφου του Σαν Φρανσίσκο για να τιμήσει την καλύτερη ταινία της κινηματογραφικής βιομηχανίας.
Εξωτερικοί σύνδεσμοι
Κατηγορία:Βραβεία της Ένωσης Κριτικών Κινηματογράφου του Σαν Φρανσίσκο
Don't Stop Me Now
To Don't Stop Me Now είναι τραγούδι του βρετανικού rock συγκροτήματος Queen, το οποίο συμπεριλήφθηκε στον δίσκο Jazz, το 1978. Το κομμάτι το έγραψε εξ ολοκλήρου ο Φρέντι Μέρκιουρι. Το κομμάτι κυκλοφόρησε και ως single, το οποίο κατάφερε να μπει σε κάποια charts χωρίς όμως να σημειώσει εξαιρετική επιτυχία κατά την εποχή της κυκλοφορίας του. Στα βρετανικά charts έφτασε έως το νούμερο 9, ενώ στα ιρλανδικά έως το νούμερο 10.
Παρόλα αυτά η συχνή χρήση του σε τηλεοπτικές σειρές, σε κινηματογραφικές ταινίες, σε διαφημίσεις κλπ, το κατέστησε ως ένα από τα διασημότερα πλέον κομμάτια του σχήματος. Το single έγινε χρυσό σε Ηνωμένο Βασίλειο, Ιταλία και Ηνωμένες Πολιτείες. Κατά τη δεκαετία του 2000, μία ηλεκτρονική εταιρεία στη Μεγάλη Βρετανία, έκανε ένα γκάλοπ ανάμεσα σε 2000 ενήλικες για το πιο είναι το τραγούδι "που τους κάνει πιο χαρούμενους", με το εν λόγω κομμάτι να βγαίνει πρώτο.
Εξωτερικοί σύνδεσμοι
Κατηγορία:Τραγούδια του 1978 Κατηγορία:Τραγούδια των Queen Κατηγορία:Singles του 1979 Κατηγορία:Singles της Elektra Records Κατηγορία:Singles της EMI Records Κατηγορία:Singles της Hollywood Records
Ρωμουλέα η βολβοκώδιος
H Ρωμουλέα η βολβοκώδιος (Romulea bulbocodium) ανήκει στην οικογένεια Iridaceae (Ιριδοειδή) η οποία περιλαμβάνει περίπου 60 γένη με 800 είδη που κατανέμονται σε εύκρατες και τροπικές περιοχές, με αντιπροσωπευτικά φυτά τους κρόκους, τις γλαδιόλες, τις φρέζιες, τις ίριδες κ.α. Οι ρωμουλέες μοιάζουν με τους κρόκους, από τους οποίους διακρίνονται από τον ανθικό ποδίσκο (οι κρόκοι δεν έχουν) και την απουσία λευκής γραμμής στα γραμμοειδή φύλλα. Στην Ευρώπη απαντούν περίπου 9 είδη του γένους Romulea, από τα οποία τα 5 στην Ελλάδα. Αναφορικά με το είδος Romulea bulbocodium, αποτελεί στενομεσογειακό είδος που συναντάται σχεδόν σ’ όλη την Ελλάδα, σε ξέφωτα δασών, πετρώδεις τοποθεσίες και φρύγανα, από το επίπεδο της θάλασσας μέχρι τα 1200 μ. Ανθίζει από τον Φεβρουάριο μέχρι τον Απρίλιο και τα άνθη είναι συνήθως λευκά, με φάρυγγα κίτρινο και πινελιές ιώδεις. Διακρίνεται από τα υπόλοιπα είδη από τον στύλο και τα στίγματα που ξεπερνούν συνήθως τους ανθήρες.
Παραπομπές
Κατηγορία:Ελληνική χλωρίδα Κατηγορία:Ιριδοειδή
Μονόκερως (αστερισμός)
Ο Μονόκερως (λατινικά: Monoceros, συντομογραφία: Mon) είναι αστερισμός που σημειώθηκε για πρώτη φορά το 1624 από τον Bartsch και ένας από τους 88 επίσημους αστερισμούς που θέσπισε η Διεθνής Αστρονομική Ένωση.
Ο αστερισμός εισάχθηκε από τον Εβέλιο. Μέρος του βρίσκεται στο βόρειο ημισφαίριο της ουράνιας σφαίρας. Εκτείνεται μεταξύ του Ωρίωνα και της Ύδρας, νότια των Διδύμων και βόρεια του Μεγάλου Κυνός. Περιλαμβάνει 76 ορατούς με γυμνό μάτι αστέρες από τρίτου μέχρι έκτου μεγέθους, με φωτεινότερο (όπως φαίνεται από τη Γη) τον α Μονόκερω.
Στον αστερισμό αυτό εμφανίσθηκαν δύο καινοφανείς αστέρες. Ο ένας το 1918 στο μέγιστο της λαμπρότητάς του μέχρι φαινόμενο μέγεθος 5,5, ορατός δηλαδή με γυμνό μάτι, μετέπεσε όμως αργότερα στο ελάχιστο, και έκτοτε παραμένει ως 15ου μεγέθους. Ανακαλύφθηκε από τον Βολφ. Ο έτερος ανακαλύφθηκε το 1939 από τους Χουίπλ και Βάσμαν που πιθανώς έφθασε στο μέγιστο της λαμπρότητάς του σε μέγεθος 4,5 και στη συνέχεια περιέπεσε στο 15,8, όπου και παραμένει.
Από τους πλέον αξιόλογους μεταβλητούς αστέρες του αστερισμού αυτού είναι ο Τ και ο U αμφότεροι ορατοί δια γυμνού οφθαλμού, περισσότερο λαμπροί, ο μεν Τ μεταξύ 5.8 - 6.8 και λόγω εκλείψεως μεταβλητός με περίοδο 27 ημερών και ο U με περίοδο 92 ημερών μεταξύ 5.6 και 7.3 συγκαταλεγμένοι στους μακροπερίοδους μεταβλητούς.
Επίσης δύο σμήνη αστέρων, δύο συστροφές όπως ονομάζοντα,ι βρίσκονται στον αστερισμό, εκ των οποίων ο μεν φέρει αριθμό 2323 στο «Νέο γενικό κατάλογο» και αριθμό 50 στον κατάλογο νεφελωμάτων του Μεσιέ. Στο δε 2264 είναι ορατοί και διαφαίνονται αστέρες με δυνατά κιάλια. Ιδιαίτερης σημασίας όμως είναι το νεφέλωμα NGC 2261, στο μέσο του οποίου βρίσκεται ο αστέρας R Μονόκερω. Το νεφέλωμα αυτό φαίνεται να μεταβάλλει σχήμα, μέγεθος και φωτεινότητα λαμπρότητας σε περίοδο λίγων ημερών. Το νεφέλωμα αυτό δεν έχει ίδιο φως αλλά καθίσταται ορατό από ανάκλαση και διάχυση του αστέρα που περιβάλλει.
Τέλος μεταξύ των αστέρων του Μονόκερω συγκαταλέγονται και ο ένας των πέντε λαμπρότερων τριπλών αστέρων που φέρει τον αριθμό 11 στον αστερισμό. Οι τρεις που συνιστούν αυτό το σύστημα είναι μεγέθους 5,0, 5,6 και 6,0.
Α.Ε. Περάματος Αττικής
Ιστορικό
Η «Αθλητική Ένωσις Περάματος» ιδρύθηκε το 1927 από Κωνσταντινουπολίτες πρόσφυγες με καταγωγή από το Φανάρι, στο ακριτικό Πέραμα του Πειραιά που τους θύμιζε τον τόπο τους. Ο σύλλογος από την ίδρυσή του μέχρι και τις αρχές της μεταπολεμικής περιόδου δρούσε σαν ανεξάρτητος, δινόντας πλήθος φιλικών αγώνων με ομάδες κυριότερα του Πειραιά και της Αθήνας.
Από τα πρώτα μεταπολεμικά χρόνια αγωνιζόταν στην Δόκιμη κατηγορία της Ε.Π.Σ. Πειραιώς μέχρι και το 1957, όποτε και 30 πλέον χρόνια έπειτα την ίδρυση του συλλόγου εντάσσεται επίσημα πλέον στα πρωταθλήματα της Ε.Π.Σ. Πειραιώς, ξεκινώντας από τη Δ' κατηγορία την περίοδο 1957-58. Εκείνα τα χρόνια αγωνιζόντουσαν στην ομάδα ποδοσφαιριστές που μετέπειτα έπαιξαν σε μεγαλύτερες κατηγορίες όπως μεταξύ άλλων ο Νίκος Ζαγκώτσης (Α.Ε.Κ.). Με την δικτατορία τον Απρίλιο του 1967 και έπειτα από δικτατορικό διάταγμα ο σύλλογος διαλύθηκε. Ωστόσο όμως, με την μεταπολίτευση το 1974, η Αθλητική Ένωση Περάματος επανιδρύθηκε έπειτα από τη διάσωση του καταστατικού και της σημαίας της από τον Θεόδωρο Νικολέτο και επανεντάχθηκε στη δύναμη της Ε.Π.Σ. Πειραιώς και στα μητρώα της Ε.Π.Ο. με αριθμό μητρώου 643. Έτσι, από τη σεζόν 1974-75 αρχίζει εκ νέου η αγωνιστική δράση του συλλόγου, ξεκινώντας από τη Γ' κατηγορία.
Η «Α.Ε.Π.» το 1983 και όντας σύλλογος Β' κατηγορίας ήταν φιναλίστ του κυπέλλου Ε.Π.Σ. Πειραιώς στον τελικό του σταδίου Γ. Καραϊσκάκης με αντίπαλο τη Νίκη Ρέντη, ομάδα του Εθνικού ερασιτεχνικού πρωταθλήματος. Το 2006 κατέκτησε το πρωτάθλημα της Ε.Π.Σ. Πειραιώς και ανήλθε στην Δ' Εθνική κατηγορία για πρώτη φορά στην ιστορία της, όπου αγωνίστηκε για 5 χρονιές μέχρι και το 2011. Πιο συγκεκριμένα στην Δ' Εθνική αγωνίστηκε για πρώτη φορά τις χρονιές 2006-07, 2007-08, 2008-09, 2009-10 και 2010-11 και τη σεζόν 2006-07 κατέλαβε την 2η θέση της βαθμολογίας του 9ου ομίλου, χάνοντας οριακά την κατάκτηση πρωταθλήματος και την άνοδο στην Γ' Εθνική. Επίσης, το 2008 έφτασε για 2η φορά στην ιστορία της στον τελικό του κυπέλλου Ε.Π.Σ. Πειραιώς όποτε και ηττήθηκε από τον Σαρωνικό Αίγινας στο γήπεδο της Νεάπολης. Το 2009 έφτασε για τρίτη φορά στην ιστορία της και για δεύτερη συνεχόμενη στον τελικό του κυπέλλου Ε.Π.Σ. Πειραιώς, όπου αυτή τη φορά αναδείχθηκε κυπελλούχος επικρατώντας του συμπολίτη Περαμαϊκού στο γήπεδο της Νεάπολης.
Παραπομπές
Κατηγορία:Αθλητικοί σύλλογοι Πειραιά Κατηγορία:Ιδρύσεις αθλητικών συλλόγων το 1927 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1927
Μαρία της Γαλλίας (ποιήτρια)
Η Μαρία της Γαλλίας (γαλλικά: Marie de France) ήταν συγγραφέας και ποιήτρια του Μεσαίωνα, που έζησε τον 12ο αιώνα (1160-1210). Το έργο της σχετίζεται με τη αυλική λογοτεχνία. Δεν έχουμε σχεδόν καμία πληροφορία για τη ζωή της. Είναι συγγραφέας τριών έργων: μια συλλογή μύθων, μια θρησκευτική αφήγηση και μια σειρά από ποιήματα, σύντομες ιστορίες σε στίχους.
Οι στίχοι της είχαν μεγάλη απήχηση και επηρέασαν την εξέλιξη της ιπποτικής-ηρωικής λογοτεχνίας.
Βιογραφία
Η Μαρία είναι η πρώτη γνωστή γυναίκα συγγραφέας της γαλλικής λογοτεχνίας, αλλά δεν υπάρχει καμία πληροφορία για τη ζωή της, εκτός από την δική της δήλωση "Marie ai nun, si suis de France" (= το όνομα μου είναι η Μαρία και είμαι από τη Γαλλία), από την οποία συνάγεται ότι γεννήθηκε στο Παρίσι. Ήταν μια γυναίκα που, σε κάθε περίπτωση, είχε μεγάλη μόρφωση και ήξερε λατινικά. Κρίνοντας από την βαθιά της παιδεία, σίγουρα προέρχονταν από τους υψηλότερους κύκλους της κοινωνίας. Πολλές υποθέσεις έχουν γίνει για την ταυτότητά της, διάφορες θεωρίες την εμφανίζουν ως παράνομη κόρη του Γοδεφρείδου Ε΄ του Ανζού, γενάρχη της δυναστείας των Πλανταγενετών, οπότε και αδελφή του Ερρίκου Β΄ της Αγγλίας, ή ότι ήταν η Μαρία Μπέκετ, αδελφή του Αρχιεπισκόπου Τόμας Μπέκετ, που γεννήθηκε μεταξύ 1125 και 1130. .
Η Μαρία της Γαλλίας έγραψε τα έργα της στην αγγλονορμανδική γλώσσα, επειδή το κοινό της ήταν η αγγλική αυλή, στο περιβάλλον της οποίας προφανώς έζησε. Στην Αγγλία, η αγγλονορμανδική ήταν σε μεγάλο βαθμό η γλώσσα του βασιλικού περιβάλλοντος και των ανώτερων κοινωνικών στρωμάτων από την εποχή του Γουλιέλμου του Κατακτητή μέχρι το τέλος του Εκατονταετούς πολέμου.
Καινοτομίες
Την εποχή που η Μαρία της Γαλλίας έγραψε, παρουσιάστηκε ένα είδος Αναγέννησης στη λογοτεχνία, πριν από τη μεγάλη Αναγέννηση που έλαβε χώρα από τον 14ο έως τον 16ο αιώνα. Οι συγγραφείς προσπάθησαν να προσαρμόσουν τα κείμενα των Ελλήνων και των Ρωμαίων της Αρχαιότητας, αλλά ενδιαφέρθηκαν επίσης για τη λαογραφία των Κελτών και των αρχαίων λαών της Ευρώπης.
Πολλοί συγγραφείς, όπως η Μαρία της Γαλλίας, απελευθερώθηκαν από την επιρροή της επίσημης θρησκείας: μίλησαν για τον έρωτα, τη δύναμη των γυναικών, τις νεράιδες: είναι οι τροβαδούροι που δημιούργησαν την αυλική λογοτεχνία.
Παραπομπές
Κατηγορία:Γάλλοι συγγραφείς
Eraserhead
Πλοκή
Η ταινία ξεκινά με ένα από τα όνειρα -ή παραισθήσεις- του Σπένσερ (δείχνοντας έναν πλανήτη) στο οποίο κάτι που μοιάζει με σπερματοζωάριο, βγαίνει από το στόμα του και πέφτει στο κενό, ενώ εκείνος αιωρούνταν, αφού πριν είδε έναν άνδρα με περίεργη όψη να κάθεται στο σπίτι του, στο διάστημα, με κάτι μοχλούς γύρω του.
Κατόπιν δείχνοντας τον Σπένσερ να γυρίζει στο σπίτι, με συνοδεία το έρημο τοπίο και κρατώντας ψώνια, φτάνει σπίτι και μαθαίνει από την όμορφη γειτόνισσά του, ότι η ερωμένη του, τον έχει καλέσει σε τραπέζι, στο σπίτι της. Ο Σπένσερ θα βιώσει αρκετές άβολες στιγμές σε εκείνο το σπίτι, αφού η μητέρα της ερωμένης θα τον βάλει στη γωνία και θα προσπαθήσει να τον φιλήσει, ενώ προηγουμένως τον ρώταγα αν έχει συνευρεθεί με την κόρη της. Τέλος, ο Σπένσερ, θα πληροφορηθεί από τη μητέρα της κοπέλας, ότι πρέπει να παντρευτούν γιατί γέννησε ένα παιδί, για το οποίο δεν είναι σίγουρη ότι είναι παιδί. Ο Σπένσερ δεν αρνήθηκε.
Έτσι το ζευγάρι μετακομίζει στο ασφυκτικά μικρό δωμάτιο του Χένρι. Εκεί η μητέρα δε θα αντέξει άλλο το μωρό της και θα φύγει αφού δεν την άφηνε να κοιμηθεί όλο το βράδυ, πηγαίνοντας στο πατρικό της σπίτι. Ο Σπένσερ θα φροντίσει το παιδί, αφού κατέληξε άρρωστο. Ωστόσο δε σταματάνε τα όνειρα (παραισθήσεις) του. Παράλληλα ο Σπένσερ θα βρει στο κρεβάτι του αυτή τη φορά, αυτά που έμοιαζαν με σπερματοζωάρια.
Τα οράματα του Χάρι συνεχίζουν κανονικά, βλέποντας την κυρία στο καλοριφέρ, που τραγουδούσε. Αργότερα θα κάνει σεξ με την όμορφη γειτόνισσά του. Τελειώνοντας το σεξ ο Χένρι θα βιώσει άλλο ένα έντονο όραμα: βλέπει το κεφάλι του να φεύγει από το σώμα του και στη θέση του να έρχεται ένα κεφάλι, σαν του παιδιού του. Κατόπιν το κεφάλι του σκάει στο έδαφος και έρχεται ένα παιδί και το παίρνει. Το πήγε σε ένα εργοστάσιο μολυβιών. Εκεί το κεφάλι του, βλέπει, ότι γίνεται γόμα, για το άνω μέρος των μολυβιών.
Στη συνέχεια ο Σπένσερ θα αναζητήσει την γειτόνισσά του, η οποία θα λείπει από το σπίτι. Επιστρέφοντας όμως έχει μαζί της έναν άνδρα και τον οποίον τον παίρνει μαζί της στο διαμέρισμά της. Τότε, συντετριμμένος ο Σπένσερ μπαίνει στο σπίτι του, όπου έκλαιγε το μωρό. Αρχικά ο Σπένσερ παίρνει ένα ψαλίδι για να κόψει τους επιδέσμους, που κατά τη διάρκεια της ταινίας, κάλυπταν ολοκληρωτικά το μωρό, πλην τον λαιμό και το κεφάλι. Μετά την κοπή, θα δει ότι τόσο καιρό οι επίδεσμοι κρατούσαν τα εντόσθια του μωρού, καθότι τώρα άρχισαν να σκορπίζουν. Βλέποντας το μωρό να υποφέρει, ο Σπένσερ, το καρφώνει με ψαλίδι. Η πληγή θα αρχίσει να βγάζει πυκνό υγρό, που τέλος καλύπτει ολοκληρωτικά το μωρό. Εν συνεχεία το δωμάτιο θα αρχίσει να επηρεάζεται από κάποια δύναμη. Τα φώτα άρχισαν να αναβοσβήνουν και η πρίζα να βγάζει σπίθες, παράλληλα ο Σπένσερ έβλεπε το κεφάλι του μωρού, πολύ μεγαλύτερο από ό,τι ήταν. Αφότου τα φώτα έσβησαν οριστικώς, η ταινία επέστρεψε στο αρχικό όρμα του Σπένσερ. Αυτή τη φορά ξαναβλέπει τον πλανήτη, ο οποίος άρχισε να διαλύεται. Και ο άνδρας, αυτή τη φορά πάλευε με τους μοχλούς του, από τους οποίους έβγαιναν πολλές σπίθες. Και τότε, μέσα στις σπίθες ασπρίζει όλη η εικόνα και κατόπιν μαύρισε, σηματοδοτώντας το τελείωμα της ταινίας.
Εξωτερικοί σύνδεσμοι
Κατηγορία:Αμερικανικές ταινίες φαντασίας Κατηγορία:Αμερικανικές ανεξάρτητες ταινίες Κατηγορία:Αμερικανικές ασπρόμαυρες ταινίες Κατηγορία:Ταινίες του 1977 Κατηγορία:Ταινίες σχετικά με δυσλειτουργικές οικογένειες Κατηγορία:Σουρεαλιστικές ταινίες Κατηγορία:Αμερικανικές ταινίες τρόμου Κατηγορία:Σκηνοθετικό ντεμπούτο σε ταινίες Κατηγορία:Αγγλόφωνες ταινίες Κατηγορία:Ταινίες γυρισμένες στην Καλιφόρνια Κατηγορία:Ταινίες σε σκηνοθεσία Ντέιβιντ Λιντς Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Άννα Ρίτα Ντελ Πιάνο
Η Άννα Ρίτα Ντελ Πιάνο (Anna Rita Del Piano ; πραγματικό όνομα Anna Rita Viapiano ; Cassano delle Murge 26 Ιουλίου 1966) είναι Ιταλίδα ηθοποιός και σκηνοθέτρια θεάτρου.
Εξωτερικοί σύνδεσμοι
Κατηγορία:Ιταλίδες ηθοποιοί
Ιωάννα Μπέλλα
Η Ιωάννα Μπέλλα (Βέροια, 31 Μαρτίου 1996) είναι Ελληνίδα μοντέλο, βραβευμένη ως Σταρ Ελλάς 2018, που εκπροσώπησε την Ελλάδα στο παγκόσμιο διαγωνισμό ομορφιάς Μις Υφήλιος. Συνεργάζεται με τα εξής πρακτορεία μοντέλων: The Legion MGT (Ελλάδα), MMG Models (Ηνωμένο Βασίλειο) και Bareface Model Agency (Ντουμπάι).
Αφού ολοκλήρωσε τις σπουδές της, εγκαταστάθηκε στην Αθήνα για να ακολουθήσει σπουδές δημοσιογραφίας στο ANT1 MediaLab. Παράλληλα, εργαζόταν αρχικά σε ινστιτούτο αισθητικής και έπειτα ως βοηθός του makeup artist Παντελή Τουτουντζή.
Καριέρα
Την άνοιξη του 2018, έκανε την πρώτη της καμπάνια με την εταιρεία Bodytalk ενώ ακολούθησε η καμπάνια με την εταιρεία Bluepoint.
Στις 30 Σεπτεμβρίου 2018, συμμετείχε στον ετήσιο διαγωνισμό Σταρ Ελλάς, όπου κατέκτησε την πρώτη θέση.
Ως Σταρ Ελλάς, εκπροσώπησε την Ελλάδα στο διαγωνισμό Μις Υφήλιος 2018 στη Μπανγκόκ της Ταϊλάνδης, όπου δεν είχε εκπρόσωπο για δύο συνεχόμενα έτη.
Το 2020, έκανε καμπάνιες για τον σχεδιαστή νυφικών Demetrios και την εταιρεία ρούχων Beach City. Επίσης, πόζαρε στα εξώφυλλα των περιοδικών Torius (Λος Άντζελες, Ηνωμένες Πολιτείες Αμερικής), L'Officiel (Κύπρος) και Shape (Ελλάδα).
Το 2021, έκανε editorial για το περιοδικό L'Officiel (Αυστρία) και εξώφυλλα για τα περιοδικά A&E, Ellements και Victor (Ντουμπάι).
Παραπομπές
Κατηγορία:Ελληνίδες μοντέλα Κατηγορία:Νικήτριες Σταρ Ελλάς
Μόσι (Τανζανία)
Το Μόσι είναι δήμος της Τανζανίας. Σύμφωνα με την απογραφή του 2012 έχει πληθυσμό 184.292. Ο δήμος ανήκει στην Περιφέρεια Κιλιμαντζάρο και βρίσκεται στις χαμηλότερες πλαγιές του όρους Κιλιμαντζάρο, ένα ανενεργό ηφαίστειο που είναι το υψηλότερο βουνό στην Αφρική. Ο δήμος καλύπτει περίπου 59 τετραγωνικά χιλιόμετρα (23 τετραγωνικά μίλια) και είναι ο μικρότερος δήμος στην Τανζανία από την περιοχή. thumb|300px|Το Μόσι με φόντο το [[Όρος Κιλιμαντζάρο.]] Πολλοί κάτοικοι από τις εθνοτικές ομάδες Chagga και Pare ζουν στο Μόσι, το οποίο βρίσκεται στον ανατολικό-δυτικό Α23 δρόμο από Αρούσα προς Χίμο (Himo), που συνδέει την Αρούσα και το Βόι (Voi), στην Κένυα. Ακριβώς στα ανατολικά του Μόσι, είναι το σημείο τομής του με τον Β1 βορρά-νότου δρόμο, που τελικά συνδέεται με την Τάνγκα (Tanga) και το Νταρ ες Σαλαάμ. Το Μόσι συχνά θεωρείται ως η πιο καθαρή πόλη στην Τανζανία.
Ετυμολογία - προφορά του ονόματος
Το Μόσι (αγγλ. Moshi, σουαχίλι Moshi), στα Σουαχίλι σημαίνει "καπνός" (τον καπνό της φωτιάς, όχι του φυτού).
Η πρώτη συλλαβή από το Μόσι, προφέρεται όπως το μό στο "μόνη" και στη δεύτερη συλλαβή το σ, είναι "παχύ", καθότι το "σ" προφέρεται, όπως το αγγλικό "sh" στο ship ή όπως το γαλλικό "ch" στο chef.
Ιστορία και διοίκηση
Τον Αύγουστο του 1893, η Γερμανία δημιούργησε στο Μόσι ένα στρατόπεδο Neu-Moschi. Η βόρεια σιδηροδρομική γραμμή έφτασε στο Μόσι, το 1912.
Το Μόσι, απέκτησε την ιδιότητα της πόλης το 1956. Το 1988, έγινε δήμος σύμφωνα με το δίκαιο της Τανζανίας, αλλά έως και την 31η Οκτωβρίου 2014, η διαδικασία για την υποβολή της αίτησής της για να γίνει πόλη, ήταν στο τελικό στάδιο.
Το Μόσι διαιρείται διοικητικά σε 21 τμήματα πόλης (wards) και στη συνέχεια υποδιαιρείται σε 60 οικισμούς (hamlets).
Ο δημοτικός προϋπολογισμός του Μόσι κατά το οικονομικό έτος 2012/2013, εκτιμήθηκε ότι ήταν 22.200.000.000 σελίνια Τανζανίας ή US$ 14.100.000 με μια συναλλαγματική ισοτιμία 1,575 σελίνια ανά δολάριο. Οι πραγματικές δαπάνες για το έτος αυτό ήταν 20,3 δισ σελίνια. Ο προϋπολογισμός για το οικονομικό έτος 2014/2015 είναι 57.300.000.000 σελίνια Τανζανίας ή US$ 33,7 εκατομμύρια, ισοτιμία 1,700 σελίνια ανά δολάριο. 300px|thumb|Αεροφωτογραφία του Μόσι. thumb|300px|Το Μόσι με θέα το Όρος Κιλιμαντζάρο.
Οι ασχολίες κλπ. των πρώτων ξένων - Ελλήνων αποίκων
Το ενδιαφέρον είναι ότι σε άλλα μέρη του κόσμου οι περισσότεροι Έλληνες στη διασπορά, δημιούργησαν την καριέρα τους στο εμπόριο και στις επιχειρήσεις εστίασης (ξενοδοχεία και εστιατόρια). Στην Τανγκανίκα όμως, η πλειοψηφία των Ελλήνων έγιναν κατασκευαστές σιδηροδρόμων και αργότερα διευθυντές φυτειών, ιδιοκτήτες φυτειών σε σχοινοκτήματα στην Τάνγκα (Tanga) και στο Μορογκόρο (Morogoro), ξεκίνησαν τις φυτείες του καφέ και τις μικτές φυτείες πέριξ του Μόσι (Moshi) και της Αρούσα (Arusha) ή την καλλιέργεια του καπνού στην Ιρίνγκα (Iringa). Αυτοί οι Έλληνες διεκδικούν τη δική τους θέση στην αποικιακή κοινωνία, εκμεταλλευόμενοι τη ρευστότητα και την ασάφεια των αποικιακών ιεραρχιών, οι οποίες διαδραματίζουν διαφορετικές αξιώσεις ότι είναι είτε Ευρωπαίοι, είτε Έλληνες είτε άνθρωποι που είναι ικανότεροι να κατανοήσουν και να συνεργαστούν με τους Αφρικανούς απ' ότι οι Γερμανοί, οι Άγγλοι και οι Ινδοί, λόγω της έλλειψης των φυλετικών διακρίσεων και της κατανόησής των στην εκτεταμένη οικογενειακή ζωή.
Η Περιφέρεια Κιλιμαντζάρο έχει εδάφη πλούσια, στα οποία καλλιεργείται κυρίως ο καφές.